open-index/open-wikipedia-markdown huggingface dataset:
Gaston Roelants

**Gaston Roelants** () er ein belgisk tidlegare friidrettsutøvar frå landsbyen Opvelp i Flandern. Han er best kjend som hinderløpar, men deltok også på langdistansar heilt opp til maraton. Roelants vart europameister på 3000 meter hinder i 1962 og olympisk meister i same øvinga i 1964. Han sette to verdsrekordar på 3000 m hinder, den siste i 1965 med tida 8.26,4.

## Aktiv
Roelants fekk sin meisterskapsdebut under sommar-OL 1960 i Roma. Her kom han på fjerdeplass på 3000 meter hinder. Frå august 1961 innleia han ei sigerrekke i hinderløp som skulle vare i fem år. I denne perioden vann han gullmedaljen på friidretts-EM 1962 i Beograd, og heldt fram året etter, den 7. september 1963, med å sette verdsrekord i Leuven på tida 8.29,6. I oktober 1964 sikra han seg gullmedaljen under sommarleikane i Tokyo med ei tid ned mot sin eigen verdsrekord. Han forbetra i 1965 verdsrekorden på distansen til 8.26,4, ein rekord som vart ståande i tre år.

Ved europameisterskapen i Budapest i 1966 vart Roelants sigerrekke på 3000 m hinder broten, då det vart bronsemedalje. Under dei olympiske leikane i Mexico-byen i 1968 vart han nummer sju på 3000 m hinder med tida 8.59,4, vel åtte sekundar bak olympiameisteren frå Kenya. Sidan i leikane kom han ellevteplass i maraton, i tynnlufta i Mexico brukte han over to timar  og 29 minuttar.

Frå slutten av 1960-talet konkurrerte Roelants oftast på lange distansar. Han vann VM i terrengløp fire gongar; 1962, 1967, 1969 og 1972, tre gongar kom han på andreplass. To gongar sette han verdsrekord på 20&nbsp;000 meter og 1 times løp. Dei siste rekordane frå 1972 var på 57.44,4 og 20&nbsp;878 meter. I europameisterskapane 1969 og 1974 tok han høvesvis sølv- og bronsemedalje i maratonløp.

### Medaljar og plasseringar i internasjonale meisterskap
*OL 1960 i Roma: Nr 4 på 3000 m hinder - 8.47,6
*EM 1962 i Beograd: Gullmedalje på 3000 m hinder – 8.32,6, framom Zoltan Vamoș (8.37,6)
*OL 1964 i Tokyo: Gullmedalje på 3000 m hinder – 8.30,8, framom Maurice Herriott (8.32,4)
*EM 1966 i Budapest: Bronsemedalje på 3000 m hinder – 8.28,0
*OL 1968 i Mexico by: Nr 7 på 3000 m hinder og nr 11 i maraton
*EM 1969 i Aten: Sølvmedalje i maraton og nr 5 på 10000 m
*EM 1971 i Helsingfors: Nr 5 i maraton – 2.17.48,8
*EM 1974 i Roma: Bronsemedalje i maraton – 2.16.29,6

## Kjelder

**Denne artikkelen bygger på «[[:de:Gaston Roelants|Gaston Roelants]]» frå ,  den 11. oktober 2014.*
Pepar

**Pepar** (av norrønt *piparr*, frå latin *piper*, opphavleg frå dravidisk *pippali*) er ei nemning på krydder frå ulike plantar som vert nytta til å gje sterk smak til mat. Den best kjende typen i Noreg er svart pepar, som kan gje svarte, kvite eller grøne peparkorn.
Pepar frå andre planteslag kan vera raud pepar (kajennepepar) og andre typar chilipepar, rosa pepar (peruviansk pepar, karibisk pepar) og sichuanpepar (szechuanpepar).

## Kjelder


**Denne artikkelen bygger på «[[:en:Black pepper|Black pepper]]» frå ,  den 11. oktober 2014.* 
*** oppgav desse kjeldene:*
***Dravidian India - T.R. Sesha Iyengar - Google Books. Books.google.com. Retrieved on 31 October 2012.
***Intercourse Between India and the Western World - H. G. Rawlinson - Google Books. Books.google.com. Retrieved on 31 October 2012.
***Antiquities of India: An Account of the History and Culture of Ancient Hindustan - Lionel D. Barnett - Google Books. Books.google.com. Retrieved on 31 October 2012.>


## Bakgrunnsstoff
Aminadav

**Aminadav** (hebraisk עַמִּינָדָב) er ein moshav sentralt i Israel. Han ligg sørvest for Jerusalem nær Yad Kennedy i Mateh Yehuda regionale kommune. I 2011 hadde han eit folketal på 981.

## Etymologi
Namnet «Aminadav» er ein kombinasjon av to hebraiske ord: «Ami»- nasjonen min, og «Nadav»- generøs, givande eller frivillig. Aminadav tyder derfor «eit generøst folk» og opphavet er frå Det gamle testamentet Andre Mosebok (6:23 et al.); «Nachshon ben Aminadav» var den første mannen som gjekk ut i «Raudehavet» då jødane flykta frå slaveriet i Egypt.

## Historie
Landsbyen vart grunnlagd i 1950 av emigrantar frå Jemen. Mellom 1952 og 1953 tok han i mot fleire emigrantar frå Nord-Afrika og nokre innfødde israelarar.

## Kjelder

**Denne artikkelen bygger på «[[:en:Aminadav|Aminadav]]» frå ,  den 12. oktober 2014.* 
*** oppgav desse kjeldene:*
Bar Giora

**Bar Giora** (hebraisk בַּר גִּיּוֹרָא) er ein moshav i Judeafjella. Han ligg mellom Beit Shemesh og Jerusalem i Mateh Yehuda regionale kommune. I 2006 hadde han eit folketal på 414.

Landsbyen vart grunnlagd den 18. oktober 1950 avy emigrantar frå Jemen og kalla opp etter Simon Bar Giora. Han var først ein arbeidsleir kalla **Eitanim**, og vart ein moshav i 1954.

Bar Giora vart grunnlagd på landområde som høyrte til den palestinske landsbyen Allar, som vart avfolka under den arabisk-israelske krigen i 1948. Han ligg nordaust for der landsbyen Allar låg.

## Kjelder

**Denne artikkelen bygger på «[[:en:Bar Giora|Bar Giora]]» frå ,  den 12. oktober 2014.* 
*** oppgav desse kjeldene:*
* 

## Bakgrunnsstoff

*Sea Horse Wines
Beit Zayit

**Beit Zayit** (hebraisk בֵּית זַיִת) er ein moshav i Israel som ligg 7&nbsp;km vest for Jerusalem. Beit Zayit er ein del av Mateh Yehuda regionale kommune. I 2007, hadde han eit folketal på 1&nbsp;300.

Landsbyen vart grunnlagd i 1949 av jødiske emigrantar frå Jugoslavia, Romania og Ungarn. Seinare slo *[[Aliyah|olim]]* frå Jemen og Egypt seg òg ned i landsbyen. Økonomien var basert på frukthagar, grønsaker, fjørkre og andre gardsprodukt.

Beit Zayit ligg i utkanten av Jerusalemskogen og har eit offentleg symjebasseng. I næreiken ligg Ein Kerem -dammen, bygd for å hindre flaum om vinteren.

Ein landsby kalla Beit Zayit er nemnt i boka til makkabearane, men er trudd å ha lege lenger nord, truleg der den palestinske, kristne byen Bir Zeit ligg, nord for Ramallah.

Fotavtrykk etter ein dinosaur, truleg ein struthiomimus, vart oppdaga i Beit Zayit og er til utstilling på Det hebraiske universitetet i Jerusalem.

Med utvidinga av moshaven seint i 1990-åra, som omfattar kjøp av nye landområde og renovering av gamle heimar, har Beit Zayit vorte eit trendy alternativ til å bu i Jerusalem.

## Kjelder

**Denne artikkelen bygger på «[[:en:Beit Zayit|Beit Zayit]]» frå ,  den 12. oktober 2014.* 
*** oppgav desse kjeldene:*

## Bakgrunnsstoff
*Offisiell nettstad
Friidrett under Sommar-OL 1956

**Friidrettsøvingane under Sommar-OL 1956** i Melbourne vart avvikla i tida 23. november til 1. desember 1956. Det vart tevla i 33 øvingar, 24 for menn og 9 for kvinner. 720 utøvarar frå 61 land deltok i tevlingane. Alle øvingane vart avvikla på eller frå Melbourne Cricket Ground.

I desse leikane vart det sett fire verdsrekordar i friidrett. Den fyrste vart sett av norske Egil Danielsen som i fjerde omgang av spydtevlinga smelte til med 85,71 meter. Deretter forbetra Elżbieta Krzesińska frå Polen sin eigen verdsrekord i lengdehopp frå august 1956 med seks centimeter til 6,35 m. Avslutningsdagen svinga Mildred McDaniel frå USA seg over 1,76 meter i høgdehopp, same dag som arrangørlandet Australia sine fire utvalde kvinner i 4 x 100 meter stafett sprang i mål på verdsrekordtida 44,5 sekundar.

## Menn
### 100 meter



Finale: 24. november


### 200 m



Finale: 27. november


### 400 m



Finale: 29. november


### 800 m



Finale: 26. november


### 1500 m



Finale: 1. desember


### 5000 m



Finale: 28. november


### 10&nbsp;000 m



23. november


### Maraton



1. desember


### 20 km kappgang



28. november


### 50 km kappgang



24. november


### 110 meter hekk



Finale: 26. november


### 400 m hekk



Finale: 24. november


### 3&nbsp;000 m hinder



Finale: 29. november


### 4 × 100 meter stafett



Finale: 1. desember


### 4 × 400 m stafett



Finale: 1. desember


### Høgdehopp



Finale: 23. november


### Stavhopp



Finale: 26. november


### Lengdehopp



Finale: 24. november


### Tresteghopp



Finale: 27. november


### Kulestøyt



Finale: 28. november


### Diskoskast



Finale: 27. november


### Sleggjekast



Finale: 24. november


### Spydkast



Finale: 26. november


### Tikamp



29./30. november


## Kvinner
### 100 meter



Finale: 26. november


### 200 m



Finale: 30. november


### 80 meter hekk



Finale: 28. november


### 4 × 100 meter stafett



Finale: 1. desember


### Høgdehopp



Finale: 1. desember


### Lengdehopp



Finale: 27. november


### Kulestøyt



Finale: 30. november


### Diskoskast



Finale: 23. november


### Spydkast



Finale: 28. november


## Kjelder

**Denne artikkelen bygger på «[[:de:Olympische Sommerspiele 1956/Leichtathletik|Olympische Sommerspiele 1956/Leichtathletik]]» frå ,  den 11. oktober 2014.*
Beit Meir

**Beit Meir** (hebraisk בֵּית מֵאִיר) er ein religiøs moshav sentralt i Israel. Han ligg i Jerusalemåsane, kring 15&nbsp;km frå Jerusalem, like ved hovudvegen mellom Jerusalem og Tel Aviv i Mateh Yehuda regionale kommune. I 2006 hadde han eit folketal på 546.

Moshaven vart grunnlagd på landområdet til ein avfolka palestinsk  landsby kalla Bayt Mahsir i 1950.

Moshaven vart kalla opp etter rabbi Meir Bar-Ilan. Han er hovudsakleg ein askenasisk moshav, og det bur fleire sefardisk familiar i landsbyen. Moshaven består nesten berre av religiøse jødar, og mennene har stort sett på seg «kipot s'rugot» (strikka kippot), men det er òg mange med «svart hatt» og hasidiske familiar.

## Kjelder

**Denne artikkelen bygger på «[[:en:Beit Meir|Beit Meir]]» frå ,  den 12. oktober 2014.* 
*** oppgav desse kjeldene:*
*
*

## Bakgrunnsstoff
*Offisiell nettstad
Aviezer

**Aviezer** (hebraisk skrift אֲבִיעֶזֶר) er ein liten religiøs moshav sentralt i Israel. Han ligg ni kilometer sørvest for Beit Shemesh i Mateh Yehuda regionale kommune. I 2012 hadde han eit folketal på 742.

Moshaven vart grunnlagd den 8. april 1958 av emigrantar frå Iran og Kochi, og vart først kalla **Adulam 9**. Han vart seinare kalla opp etter Aviezer Zigmond Gestetner, ein tidlegare direktør i Jewish National Fund i Storbritannia.

## Kjelder

**Denne artikkelen bygger på «[[:en:Aviezer|Aviezer]]» frå ,  den 12. oktober 2014.* 
*** oppgav desse kjeldene:*
Eitanim

**Eitanim** (hebraisk אֵיתָנִים) er eit psykatrisk sjukehus sentralt i Israel. Det  ligg nær Jerusalem i Mateh Yehuda regionale kommune. Sjukehuset har namn etter eit vers i Bibelen, profeten Micha 6:2: «Høyr Herrens klage, de fjell og de faste grunnvollar på jorda!». I 2012 hadde det 181 innbyggjarar.

I 1942 vart det grunnlagd ein jordbruksskule i området (då kalla Dayr 'Amr) for arabiske foreldrelause barn etter arabararopprøret i Palestina i 1936–1939. I 1950 vart eit sjukehus for folk med tuberkulose grunnlagd på staden, som vart eit generelt sjukehus i 1952.

## Kjelder

**Denne artikkelen bygger på «[[:en:Eitanim|Eitanim]]» frå ,  den 12. oktober 2014.* 
*** oppgav desse kjeldene:*
Eshtaol

**Eshtaol** (hebraisk אֶשְׁתָּאוֹל) er ein moshav sentralt i Israel. Han ligg nord for Beit Shemesh i Mateh Yehuda regionale kommune. I 2011 hadde Eshtaol 1087 innbyggjarar.

## Historie
Eshtaol ligg i området som høyrte til Dan-stamma (Josva 19:41). I følgje Bibelen, byrja Samson profetiet sitt «mellom Sora og Esjtaol» (Domarane 13:25). Etter han døydde i Gaza, vart lekamen til Samson ført attende for å gravleggast i grava til faren mellom Esjatol og Sora (Domarane 16:31). Fem speidarar frå Esjatol og Sora vart sende ut for å finne eit høvande landområde for Dan-stamma. (Domarane 18:1-29).

Den moderne Eshtaol vart grunnlagd på landområdet til to avfolka palestinsk-arabiske landsbyar, Ishwa' og Islin  etter den arabisk-israelske krigen i 1948. Det var eit leidd i ein plan å grunnleggje busetnader i Jerusalemkorridoren for å skape ei kontinurleg blokk mellom kystsletta og Jerusalem. Dei første innbyggjarane var jødiske emigrantar frå Jemen, som slo seg ned her i desember 1949. Dei arbeidde med drenering for å skape jordbruksland og skogsdrift.

## Sjå òg
*Eshtaolskogen

## Kjelder

**Denne artikkelen bygger på «[[:en:Eshtaol|Eshtaol]]» frå ,  den 12. oktober 2014.* 
*** oppgav desse kjeldene:*
*Golani, Amir  (27/11/2008):  Eshta’ol, *Hadashot Arkheologiyot – Excavations and Surveys in Israel*, No. 120.
*Solimany, Gideon  (11/03/2009): Eshta’ol Junction, *Hadashot Arkheologiyot – Excavations and Surveys in Israel*, No. 121.
*Golani, Amir  and Dan Storchan (01/01/2009): Eshta’ol, *Hadashot Arkheologiyot – Excavations and Surveys in Israel*, No. 121.
*Freikman, Michael  (23/07/2010): Eshta’ol, *Hadashot Arkheologiyot – Excavations and Surveys in Israel*, No. 122.
*Storchan, Dan   (20/12/2010):   Eshta’ol, Survey of Sha‘ar Ha-Gāy–Hartuv Junctions, *Hadashot Arkheologiyot – Excavations and Surveys i Israel*, No. 122.
*Storchan, Dan  (22/11/2012): Eshta’ol, *Hadashot Arkheologiyot – Excavations and Surveys in Israel*, No. 124.

 

## Bakgrunnsstoff
*Offisiell nettstad
Beit Nekofa

**Beit Nekofa** (hebraisk בֵּית נְקוֹפָה) er ein moshav i Jerusalem distrikt i Israel i Mateh Yehuda regionale kommune. Beit Nekofa ligg i Jerusalemkorridoren, kring 10&nbsp;km vest for sentrum av Jerusalem, like ved hovudveg 1 mellom Mevaseret Zion og Kiryat Ye'arim, sør for Kiryat Anavim.

## Etymologi

Namnet på Beit Nekofa kan vere basert på ein gammal by, Nukveta (hebraisk נוּקְבְתָא) av Benjamin, nemnt i Talmud, der ætta til rabbi Judah haNasi skal ha kome frå. Nukveta kjem frå det hebraiske ordet , *Nikba*, eller tunnel.

## Historie
Beit Nekofa vart grunnlagd i august 1949 av sju familiar som immigrerte til Israel frå Jugoslavia. Neveh Ilan-Beit Nekofa-området vart råka av ein brann sommaren 1996. To tusen dekar med skog og fleire bygningar i Kiryat Anavim kibbutz og Beit Nekofa moshav gjekk tapt i brannen.

Beit Nekofa driv eit bronsestøyperi som til seg mange arbarar frå dei kringliggande landsbyane.

## Kjelder

**Denne artikkelen bygger på «[[:en:Beit Nekofa|Beit Nekofa]]» frå ,  den 12. oktober 2014.*
*** oppgav desse kjeldene:*
*Benny Morris (1994): «*1948 and after; Israel and the Palestinians.»* ISBN 0-19-827929-9.
Gefen

**Gefen** (hebraisk גֶּפֶן) er ein moshav sentralt i Israel. Han ligg mellom Beit Shemesh og Kiryat Malakhi i Mateh Yehuda regionale kommune. I 2006 hadde han eit folketal på 309.

Landsbyen vart grunnlagd i 1955 av emigrantar frå Marokko. Han er kalla opp etter Salmane 80:15: «Vend attende, Gud Sebaot, skoda ned frå himmelen og sjå! Ta deg av denne vinstokken.»

## Kjelder

**Denne artikkelen bygger på «[[:en:Gefen|Gefen]]» frå ,  den 12. oktober 2014.*
Giv'at Ye'arim

**Giv'at Ye'arim** (hebraisk גִּבְעַת יְעָרִים) er ein delvis fellesskaps-moshav i Judeafjella grunnlagd i 1950 av jemenittiske emigrantar. Han høyrer til Mateh Yehuda regionale kommune.

Giv'at Ye'arim er knytt til Gibea, ein by nemnt i Josva (18:28).

Tidlegare dreiv dei fleste innbyggjarane i Giv'at Ye'arim med jordbruk, særleg vindyrking og fjøkredrift. I dag har mange jobbar utafor moshaven, hovudsakleg i Jerusalem og Mevaseret Zion.

## Kjelder

**Denne artikkelen bygger på «[[:en:Giv&#39;at Ye&#39;arim|Giv&#39;at Ye&#39;arim]]» frå ,  den 12. oktober 2014.* 
*** oppgav desse kjeldene:*

## Bakgrunnsstoff
*Offisiell nettstad
Givat Yeshayahu

**Givat Yeshayahu** (hebraisk גִּבְעַת יְשַׁעְיָהוּ) er ein moshav sentralt i Israel. Han ligg i Elahdalen kring 10&nbsp;km sør for Beit Shemesh i Mateh Yehuda regionale kommune. I 2006 hadde han eit folketal på 445.

Landsbyen vart grunnlagd i 1958 av emigrantar frå Ungarn, medlemmar av den jødiske ungdomsrørsla HaNoar HaTzioni og vart kalla opp etter Yeshayahu Press, ein forskar.

## Kjelder

**Denne artikkelen bygger på «[[:en:Givat Yeshayahu|Givat Yeshayahu]]» frå ,  den 12. oktober 2014.*
Kfar Uria

**Kfar Uria** (hebraisk כְּפַר אוּרִיָּה) er ein moshav sentralt i Israel. Han ligg nær Beit Shemesh i Shephelah. Han høyrer til Mateh Yehuda regionale kommune. I 2012 hadde han eit folketal på 855.

## Historie
Landsbyen vart først grunnlagd i 1912 på landområde kjøpt frå Białystok-jødar, og tente som ein jordbruksskule. Blant innbyggjarane var A.D. Gordon. Under Palestinaopprøra i 1929 gjekk arabarar frå Jerusalem til åtak på Kfar Uria, med noko lokal hjelp, og plyndra og brende ned landsbyen. Innbyggjarane i dei nærliggande arabiske landsbyane hadde stort sett eit godt forhold til innbyggjarane i landsbyen, og mange såg på leiaren av moshaven, Baruch Yakimovsky,  som sin mukhtar (landsbyhøvding).

Seks jødiske familiar som hadde vore att, vart seinare smugla ut av mukhtaren i Beit Far via ein av dei gamle naturlege grottene som ligg i området. Yakimovsky klarte, med hjelp av somme lokale mukhtarar, å arbeidde opp att landområdet i Kfar Uria, og i 1944 var landsbyen bygd opp att, berre for å bli øydelagd i den arabisk-israelske krigen i 1948. Kfar Uria vart angripen 11. januar, 1948, men klarte ved hjelp av ein Palmach-styrke og ein væpna britisk styrke å slå åtaket attende. Haganah-vaktar drap utan provokasjon eit arabisk bondepar nær landsbyen kort tid etter, i februar det året. I 1949 prøvde ein for tredje gongen å busetje område, då ein moshav vart grunnlagd på staden.

I sentrum av landsbyen ligg ein gammal khan, som ein gong husa jordbrukselevane, inkludert A.D. Gordon.

I 2009 - 2011 vart det bygd eit nytt nabolag med 69 nye hus og familiar.

## Kjelder

**Denne artikkelen bygger på «[[:en:Kfar Uria|Kfar Uria]]» frå ,  den 12. oktober 2014.* 
*** oppgav desse kjeldene:*
*Benvenisti, Meron, Maxine Kaufman-Lacusta (translator)  (2001), Sacred Landscape: The Buried Historie of the Holy Land Since 1948, ISBN 0-520-23422-7
*
*
*

## Bakgrunnsstoff
Ksalon

**Ksalon** (hebraisk כְּסָלוֹן) er ein moshav sentralt i Israel. Han ligg nær Beit Shemesh i Mateh Yehuda regionale kommune. I 2006 hadde han eit folketal på 314.

Landsbyen vart grunnlagd i 1952 av emigrantar frå Jemen. Han vart kalla opp etter den bibelske byen Ksalon (Josva 15:10), eit namn som var bevart i den fråflytta arabiske landsbyen Kasla.

Etter landsbyen var grunnlagd flytta emigrantar frå Romania inn. Landsbyen vart seinare fråflytta og busett på ny i 1955 av emigrantar frå Marokko og Tunisia.

## Kjelder

**Denne artikkelen bygger på «[[:en:Ksalon|Ksalon]]» frå ,  den 12. oktober 2014.* 
*** oppgav desse kjeldene:*
Luzit

**Luzit** (hebraisk לוּזִית) er ein moshav sentralt i Israel. Han ligg mellom Beit Shemesh og Kiryat Gat i Mateh Yehuda regionale kommune. I 2006 hadde han eit folketal på 344.

Landsbyen vart grunnlagd i 1955 av emigrantar frå Nord-Afrika, og først kalla **Dir Duban Bet** etter den avfolka palestinsk landsbyen Dayr al-Dubban. Han fekk seinare namnet Luzit etter mandeltrea som er vanlege i området.

## Kjelder

**Denne artikkelen bygger på «[[:en:Luzit|Luzit]]» frå ,  den 12. oktober 2014.*
Even Sapir

**Even Sapir** (hebraisk skrift אֶבֶן סַפִּיר) er ein moshav i utkanten av Jerusalem i Israel. Han høyrer til Mateh Yehuda regionale kommune. I 2012 hadde han eit folketal på 679.

Moshaven vart grunnlagd i 1950 av emigrantar frå Kurdistan. Han vart kalla opp etter *Even Sapir*, ei bok skriven i 1864 av Yaakov Halevi Sapir, ein rabbi og sendebod frå Jerusalem. Boka skildrar reisa hans til Jemen på 1800-talet.

I følgje ei anna kjelde er moshaven kalla opp etter Pinchas Sapir, ein finansminister i Israel, som oppfordra jødiske forretningsmenn frå diasporaen til å investere i Palestina og den gryande staten.

Nord for moshaven ligg Johannes i villmarka-klosteret og ei grotte som er knytt til Johannes døyparen.

## Kjelder

**Denne artikkelen bygger på «[[:en:Even Sapir|Even Sapir]]» frå ,  den 12. oktober 2014.* 
*** oppgav desse kjeldene:*
Beko'a

**Beko'a** (hebraisk בְּקוֹעַ) er ein moshav sentralt i Israel. Han ligg nær Beit Shemesh i Mateh Yehuda regionale kommune. I 2006 hadde han eit folketal på 502.

Landsbyen vart grunnlagd i 1952 av emigrantar frå Jemen. Namnet er symbolsk og syner til delinga av Jerusalem etter den arabisk-israelske krigen i 1948.

## Kjelder

**Denne artikkelen bygger på «[[:en:Beko&#39;a|Beko&#39;a]]» frå ,  den 12. oktober 2014.*
Mahsia

**Mahseya** (hebraisk מַחְסֵיָה) er ein moshav sentralt i Israel. Han ligg nær Beit Shemesh i Mateh Yehuda regionale kommune. I 2006 hadde han eit folketal på 385.

Landsbyen vart grunnlagd i 1950 av innvandrarar frå Marokko og Jemen. Han vart seinare fråflytta og så busett på ny av Cochini-jødar. Namnet er henta frå Jeremias bok 32:12:
Eg gav det til Baruk, son til Neria, **Mahsejas** son, framfor auga på Hanamel, syskenbarnet mitt, og vitna som hadde skrive under på skøytet, og alle dei judearane som heldt til i vaktgarden.

## Kjelder

**Denne artikkelen bygger på «[[:en:Mahsia|Mahsia]]» frå ,  den 12. oktober 2014.*
Mesilat Zion

**Mesilat Zion** (hebraisk מְסִלַּת צִיּוֹן, מסילת ציון) er ein moshav sentralt i Israel. Han ligg nær Beit Shemesh med eit areal på 1&nbsp;000 dekar i Mateh Yehuda regionale kommune. I 2006 hadde han eit folketal på 764.

Moshaven vart grunnlagd som ein arbeidarlandsby i 1950 av emigrantar frå Jemen. Etter få år drog grunnleggjarane og vart erstatta av Cochini-jødar. Namnet på landsbyen er symbolsk, sidan han låg nær Burmavegen. Han symboliserer slutten på kringsetjinga av Jerusalem under den arabisk-israelske krigen i 1948, og er basert på vers frå boka til Jesaja, kapittel 62, «For Sions skuld vil eg ikkje teia, for Jerusalems skuld vil eg ikkje vera roleg....Fram, fram gjennom portane, rydd veg for folket! Bygg veg, bygg veg og reins han for stein! Reis eit banner for folka!....Sei til dotter Sion: Sjå, di frelse kjem!.» Jesaja 62:1-11

## Kjelder

**Denne artikkelen bygger på «[[:en:Mesilat Zion|Mesilat Zion]]» frå ,  den 12. oktober 2014.* 
*** oppgav desse kjeldene:*
Naham

**Naham** (hebraisk נַחַם) er ein moshav sentralt i Israel. Han ligg nær Beit Shemesh i Mateh Yehuda regionale kommune. I 2006 hadde han eit folketal på 455.

Moshaven vart grunnlagd i 1950 av emigrantar frå Jemen og Cochin ein del av landområdet til Hartuv moshava, som vart fråflytta under den arabisk-israelske krigen i 1948. Han er kalla opp etter eit medlem av Juda-stamma i Første Krønikebok 4:19 — «Kona til Hodia, som var syster til Naham, hadde desse sønene: far til Ke'ila frå Garem og Esjtemoa frå Maaka.»

## Kjelder

**Denne artikkelen bygger på «[[:en:Naham|Naham]]» frå ,  den 12. oktober 2014.* 
*** oppgav desse kjeldene:*
Nehusha

**Nehusha** (hebraisk נְחוּשָׁה) er ein moshav sentralt i Israel. Han ligg 5&nbsp;km nord-aust for Beit Guvrin i Mateh Yehuda regionale kommune. I 2006 hadde han eit folketal på 240.

Moshaven vart grunnlagd i 1955 på landområdet til den avfolka arabiske landsbyen Umm Burj, men vart frå flytta i 1968. Han vart grunnlagd på ny i 1981. Namnet kjem frå namnet på den bibelske byen Ir-Nahasj (Første Krønikebok 4:12) i nærleiken og Salmane 18:35 (der han er omsett som bronse, i tydinga standhaftig):

Han lærer opp hendene mine til krig, armane spenner bogen av *bronse*.

## Kjelder

**Denne artikkelen bygger på «[[:en:Nehusha|Nehusha]]» frå ,  den 12. oktober 2014.*  
 

## Bakgrunnsstoff
*Offisiell nettstad
Nes Harim

**Nes Harim** (hebraisk נֵס הָרִים) er ein moshav i Israel, 8&nbsp;km frå Jerusalem. Namnet kjem frå Jesaja, 18,3: «Sjå opp når dei lyfter banneret på fjell.» Han ligg ved foten av Judeafjella nær Beit Shemesh i Mateh Yehuda regionale kommune. I 2006 hadde han eit folketal på 588.

Moshaven vart grunnlagd i 1950 av emigrantar frå Kurdistan og Marokko, på landområdet til landsbyen Bayt 'Itab, som vart fråflytta i krigen i 1948. Bayt 'Itab vart bygd på jødisk landområde i Israel etter han vart fråflytta av romarane (Bibelen).

Han ligg 700 meter over havet. Dei første bøndene hadde frukthagar og dyrka vindruer.

Det ligg ruinar av eit bysantinsk kloster på ei høgd sørvest for moshaven.

## Kjelder

**Denne artikkelen bygger på «[[:en:Nes Harim|Nes Harim]]» frå ,  den 12. oktober 2014.* 
*** oppgav desse kjeldene:*
Neve Ilan

**Neve Ilan** (hebraisk נְוֵה אִילָן) er ein moshav shitufi sentralt i Israel. Han ligg vest for Jerusalem i Mateh Yehuda regionale kommune. I 2006 hadde han eit folketal på 319. Han var tidlegare ein kibbutz, og er framleis eit medlem av Kibbutzrørsla trass i at statusen er endra til ein moshav.

## Historie
### Kibbutz
Landområdet som Neve Ilan ligg på vart kjøpt av Jewish National Fund frå arabisk effendi frå Abu Ghosh etter at David Ben-Gurion bad om å få oppretta ein «kibbutz hærstilling» for å forsvare Jerusalemvegen.

Dei første 31 innbyggjarane var hovudsakleg frå Frankrike og Europa. Etter ein kort periode i Hadera flytta dei til Neve Ilan i oktober 1946. Busetnaden vart først grunnlagd som ei militær stilling med bunkerar og ammunisjonslager, og innbyggjarane budde i telt, og seinare i to hytter.

Under kampane om vegen til Jerusalem, vart det sett opp ein generator og kantbelysning kring kibbutzen, for å kunne hevde at det låg ein jødisk busetnad der. I starten av den arabisk-israelske krigen i 1948 seint i mai 1948, bomba den jordanske legionen, som var basert i Yalo, Neve Ilan, og førte til store øydeleggingar.

Etter Operasjon Nachshon og kampane om vegen til Jerusalem var over, byrja nybyggjarane å byggje i Neve Ilan. Nybyggjarar frå Frankrike og Algerie slutta seg til dei første nybyggjarane.

I 1956 vart kibbutzen fråflytta, på grunn av økonomiske og sosiale problem.

### Moshav
Seint i 1960-åra sende Young Judeans i Amerika ei gruppe for å opprette ein industrilandsby i Israel. Medlemmane kom tidleg i 1970 og flytta inn heimar bygd av Jewish Agency, og landsbyen vart busett på ny som moshav i 1971.

## Bakgrunnsstoff
*Offisiell nettstad
Mata i Israel

**Mata** (hebraisk מַטָּע) er ein moshav sentralt i Israel. Han ligg nær Beit Shemesh i Mateh Yehuda regionale kommune. I 2006 hadde han eit folketal på 554.

## Historie
Landsbyen vart grunnlagd i 1950 av emigrantar frå Jemen på landområde som tidlegare hadde høyrt til den avfolka arabiske landsbyen Allar. Etter to jemenittiske jødar vart myrda av lokale bønder, vart det jemenittiske samfunnet etter kvart flytta til meir folkerike område i Petah Tikva og Karkur. Emigrantar frå Marokko slutta seg seinare til grunnleggjarane. Dei første innbyggjarane her dyrka tobakk, men dette har sidan blitt erstatta av vindruer.

Moshaven ligg aust for *[[Khirbat al-Tannur|Wadi Tannur]]*, ei kløft med to naturlege kjelder. I nærleiken ligg ruinane av eit gjestgjevari, der det tidlegare skal ha stått ei bysantinsk kyrkje.

## Kjelder

**Denne artikkelen bygger på «[[:en:Mata i Israel|Mata i Israel]]» frå ,  den 12. oktober 2014.* 
*** oppgav desse kjeldene:*

## Bakgrunnsstoff
Mevo Beitar

**Mevo Beitar** (hebraisk מְבוֹא בֵּיתָר) er ein moshav shitufi sentralt i Israel. Han ligg 10&nbsp;km sørvest for Jerusalem i Mateh Yehuda regionale kommune. I 2007 var folketalet 327.

Landsbyen vart grunnlagd den 24. april 1950 av innfødde israelarar og emigrantar frå Argentina, som var medlemmar av Beitar-rørsla, inkludert Matityahu Drobles, seinare eit medlem av Knesset. Han ligg kring ein kilometer frå Den grøne linja, og var ein grensebusetnad fram til seksdagarskrigen.

Busetnaden vart grunnlagd på landområdet til den avfolka palestinsk landsbyen Qabu.

## Kjelder

**Denne artikkelen bygger på «[[:en:Mevo Beitar|Mevo Beitar]]» frå ,  den 12. oktober 2014.* 
*** oppgav desse kjeldene:*
*
Neve Michael

**Neve Michael** (hebraisk נְוֵה מִיכָאֵל) er ein landsby med sambruksjordbruk (moshav) sentralt i Israel, bygd på ei høgd søraust i Elahdalen. Han ligg sør for Beit Shemesh i Mateh Yehuda regionale kommune. Moshaven var opphavleg ein fråflytta militærpost som vart busett av kurdiske emigrantar. I 2006 hadde han eit folketal på 428.

Landsbyen vart grunnlagd i 1958 av kurdiske emigrantar frå Iran. Emigrantar frå Marokko slutta seg seinare til. Moshaven heitte opphavleg **Roglit** (hebraisk רוֹגְלִית), men vart sidan endra til **Neve Michael**, til minne om den amerikanske filantropen, Michael M. Weiss frå South Orange, N.J. i USA, som donerte pengar til Jewish National Fund (KKL).

## Kjelder

**Denne artikkelen bygger på «[[:en:Neve Michael|Neve Michael]]» frå ,  den 12. oktober 2014.* 
*** oppgav desse kjeldene:*
Ora i Israel

**Ora** (hebraisk אוֹרָה) er ein moshav sentralt i Israel. Han ligg sørvest for Jerusalem i Mateh Yehuda regionale kommune. I 2012 hadde Ora 1&nbsp;229 innbyggjarar.

## Historie
I 1953 donerte Percy Newman, ein britisk industrimann, pengar for å kjøpe 3&nbsp;000 dekar med land i utkanten av Jerusalem. Jødiske emigrantar frå Jemen slo seg ned der og fekk landområde som var meint for fjørkredrift. Innbyggjarane budde i telt, utan innlagd vatn eller elektrisitet, før 1957. Før grunnlegginga av Kiryat HaYovel, var den næraste naboen Bayit Vegan, som ein kunne nå til fots eller med esel. Tilhøva var så vanskeleg at i 1954 var det berre 13 familiar att. Emigrantar frå Nord-Afrika slutta seg seinare til.

I 1990-åra, etter ei bølgje av russiske emigrantar til Israel, auka eggproduksjonen i moshaven frå 300 millionar til 500 millionar egg i året.

## Kjelder

**Denne artikkelen bygger på «[[:en:Ora, Israel|Ora, Israel]]» frå ,  den 12. oktober 2014.* 
*** oppgav desse kjeldene:*
Ramat Raziel

**Ramat Raziel** (hebraisk רָמַת רָזִיאֵל) er ein moshav sentralt i Israel. Han ligg i sentralt i Jerusalemkorridoren i Mateh Yehuda regionale kommune. I 2006 hadde han eit folketal på 448.

Landsbyen vart grunnlagd i 1948 og kalla opp etter David Raziel, ein kommandant i Irgun.

## Kjelder

**Denne artikkelen bygger på «[[:en:Ramat Raziel|Ramat Raziel]]» frå ,  den 12. oktober 2014.*
Sdot Micha

**Sdot Micha** (hebraisk שְׂדוֹת מִיכָה) er ein moshav sentralt i Israel. Han ligg vest for Beit Shemesh i Mateh Yehuda regionale kommune.

Landsbyen vart grunnlagd i 1955 av emigrantar frå Marokko, og kalla opp etter Micha Josef Berdyczewski. Sdot Micha flybase ligg i nærleiken.

## Kjelder

**Denne artikkelen bygger på «[[:en:Sdot Micha|Sdot Micha]]» frå ,  den 12. oktober 2014.*
Sho'eva

**Sho'eva** (hebraisk שׁוֹאֵבָה) er ein moshav sentralt i Israel. Han ligg vest for Jerusalem i Mateh Yehuda regionale kommune. I 2006 hadde han eit folketal på 514.

Moshaven vart grunnlagd som ein arbeidarlandsby i 1950 av emigrantar frå Jemen. Han vart derimot fråflytta alt i 1952 og busett att i 1959. Han er bygd på staden der landsbyen Saris, som vart øydelagd i 1948, låg.

## Kjelder

**Denne artikkelen bygger på «[[:en:Sho&#39;eva|Sho&#39;eva]]» frå ,  den 12. oktober 2014.*
Shoresh

**Shoresh** (hebraisk שורש, שֹׁרֶשׁ) er ein moshav shitufi i Jerusalemkorridoren i Israel i Mateh Yehuda regionale kommune. Han ligg fem kilometer frå Sha'ar HaGai, og dekkjer eit område på 7,5&nbsp;km². I 2006 hadde han eit folketal på 577.

Den 15. april 1948, erobra Harelbrigaden den arabiske landsbyen Saris ved hovudvegen til Jerusalem. Det vart skote mot jødiske kjøretøy frå den strategiske høgda.

Dette året grunnla ei gruppe emigrantar frå Aust-Europa ein kibbutz på staden, og baserte namnet på den fråflytta landsbyen. Fire år seinare vart han ein moshav. I dag er det eit hotell, konferansesenter og bankett-hall i Shoresh.

I juli 1995 øydela ein brann fjørkre- og fruktindustrien i landsbyen, øydela hotell og halvparten av heimane.

## Kjelder

**Denne artikkelen bygger på «[[:en:Shoresh|Shoresh]]» frå ,  den 12. oktober 2014.* 
*** oppgav desse kjeldene:*
Ta'oz

**Ta'oz** (hebraisk תָּעוֹז) er ein moshav sentralt i Israel. Han ligg nord for Beit Shemesh i Mateh Yehuda regionale kommune. I 2006 hadde han eit folketal på 451.

Landsbyen vart grunnlagd i 1950 av emigrantar frå Jemen. Namnet er henta frå frå Salmane 89:14 som namnet på nabomoshaven Tarum:
Din arm er **mektig**, di hand er sterk, høgre arm er lyft.

## Kjelder

**Denne artikkelen bygger på «[[:en:Ta&#39;oz|Ta&#39;oz]]» frå ,  den 12. oktober 2014.* 
*** oppgav desse kjeldene:*
Tirosh

**Tirosh** (hebraisk תִּירוֹשׁ) er ein moshav sentralt i Israel. Han ligg mellom Beit Shemesh og Kiryat Malakhi i Mateh Yehuda regionale kommune. I 2008 hadde han eit folketal på 419.

Landsbyen vart grunnlagd i 1955 av emigrantar frå Nord-Afrika på landområde som tidlegare hadde høyrt til den avfolka palestinsk arabiske landsbyen Ajjur. Namnet kjem av det vert dyrka mykje vindruer i området.

Like utafor landsbyen ligg eit lagringsanlegg for kjernevåpen.

## Kjelder

**Denne artikkelen bygger på «[[:en:Tirosh|Tirosh]]» frå ,  den 12. oktober 2014.*
Tzelafon

**Tzelafon** (hebraisk צְלָפוֹן) er ein moshav sentralt i Israel. Han ligg nord for Beit Shemesh i Mateh Yehuda regionale kommune. I 2006 hadde han eit folketal på 571.

Landsbyen vart grunnlagd i 1950 av emigrantar frå Jemen. Seinare slutta emigrantar frå Marokko, som kom til Israel i 1955, seg til dei. Han vart kalla opp etter den antikke byen Tzelafon, som låg i området. Namnet kjem frå Hazelelponi, som i følgje Talmud, var mor til Samson.

## Kjelder

**Denne artikkelen bygger på «[[:en:Tzelafon|Tzelafon]]» frå ,  den 12. oktober 2014.*
Yad HaShmona

**Yad Hashmona** (hebraisk יַד הַשְּׁמוֹנָה) er ein liten moshav shitufi sentralt i Israel, i Judeafjella nær Jerusalem i Mateh Yehuda regionale kommune.

## Historie
Yad Hashmona vart grunnlagd i 1971 av ei gruppe finske kristne. Han er kalla opp etter åte jødiske flyktningar frå Austerrike som rømde frå Finland i 1938. Den finske regjeringa, som samarbeidde med nazistane, hadde gjeve flyktningane over til Gestapo i 1942. Sju av dei døydde i Auschwitz. I 1978 slutta ei gruppe messianske jødar seg til moshaven. Dei fleste innbyggjarane er i dag israelarar og det vanlegaste språket er hebraisk. Via ekteskap med israelske jødar har moshaven vorte eit senter for messianske jødar i Israel.

## Kjelder

**Denne artikkelen bygger på «[[:en:Yad HaShmona|Yad HaShmona]]» frå ,  den 12. oktober 2014.* 
*** oppgav desse kjeldene:*

## Bakgrunnsstoff
*Offisiell nettstad
Yish'i

**Yish'i** (hebraisk יִשְׁעִי) er ein moshav sentralt i Israel. Han ligg nær Beit Shemesh i Mateh Yehuda regionale kommune. I 2006 hadde han eit folketal på 559.

Landsbyen vart grunnlagd den 12. juli 1950 av emigrantar frå Jemen. Namnet er henta frå Salmane 27:1;
Herren er mitt lys og **mi frelse**, kven skulle eg ottast? Herren er eit vern for mitt liv, kven skulle eg frykta?

## Kjelder

**Denne artikkelen bygger på «[[:en:Yish&#39;i|Yish&#39;i]]» frå ,  den 12. oktober 2014.*
Zanoah

**Zanoah** (hebraisk זָנוֹחַ) er ein moshav sentralt i Israel, like ved Beit Shemesh. Han høyrer til Mateh Yehuda regionale kommune. I 2006 hadde han eit folketal på 427.

## Historie
Landsbyen vart grunnlagd i 1950 av emigrantar frå Jemen. I løpet av få år flytta dei fleste av dei første innbyggjarane og vart erstatta av emigrantar frå Nord-Afrika.

## Geografi og arkeologi
Nahal Zanoah er ei elv som renn nordover og flyt ut i Nahal Sorek.

Ruinane (Khirbe Zanu') sør for moshaven er truleg den gamle landsbyen Zanoah som er nemnt i egyptiske brev, seinare ein del av Juda-stamma (Josva 15:34), og busett i perioden kring Det andre tempelet, som det òg står skrive i Bibelen (Nehemja 3:13).

## Kjelder

**Denne artikkelen bygger på «[[:en:Zanoah|Zanoah]]» frå ,  den 12. oktober 2014.* 
*** oppgav desse kjeldene:*

## Bakgrunnsstoff
* Yeshivat Yesodei HaTorah
Zekharia

**Zekharia** (hebraisk זְכַרְיָה) er ein moshav sentralt i Israel. Han ligg nær Beit Shemesh i Mateh Yehuda regionale kommune. I 2006 hadde han eit folketal på 715.

Landsbyen vart grunnlagd i 1950 av emigrantar frå Kurdistan på landområde som tidlegare var ein del av landsbyen Az-Zakariyya. Begge var kalla opp etter den hebraiske profeten Sakarja.

## Kjelder

**Denne artikkelen bygger på «[[:en:Zekharia|Zekharia]]» frå ,  den 12. oktober 2014.* 
*** oppgav desse kjeldene: *
*
Tal Shahar

**Tal Shahar** (hebraisk טַל שַׁחֹר) er ein moshav sentralt i Israel. Han ligg nær Gederot i Mateh Yehuda regionale kommune. I 2009 hadde han eit folketal på 1&nbsp;057.

Landsbyen vart grunnlagd i 1948 av emigrantar frå Hellas, Polen og Tyrkia. Han er kalla opp etter Henry Morgenthau jr. (Morgenthau er tysk for morgondogg). Landsbyen  vart grunnlagd for å verne trafikken til Jerusalem, i tillegg til andre byar og er derfor særs sentral i Israel.

Mange av dei første busetjarane frå Hellas, Polen og Tyrkia flytta ut. I dag kjem innbyggjarane i Tal Shahar frå over ti forskjellige stader, hovudsakleg jemenittiar, rumenarar, persarar og marokkanarar.

## Kjelder

**Denne artikkelen bygger på «[[:en:Tal Shahar|Tal Shahar]]» frå ,  den 12. oktober 2014.*
Nataf

**Nataf** (hebraisk נָטָף) er ein fellesbusetnad i Judeafjella, 19 km vest for Jerusalem i Israel. Det bibelske namnet kjem frå eit av kryddera nytta i Tempelet.(Andre mosebok 30:34). Han er ein del av Mateh Yehuda regionale kommune. I 2006 hadde Nataf eit folketal på 387.

## Geografi
Nataf ligg på ei høgd som grensar til Kefiradalen i nord og Hamishadalen i sør. Høgda er kring 500 meter over havet. Han ligg i enden av ein 5 km lang veg som passerer gjennom Abu Ghosh.

## Historie
Nataf vart grunnlagd i 1982 på landområde som høyrte til den avfolka palestinsk landsbyen Bayt Thul, mindre enn 1 km sør for staden der landsbyen  Nitaf låg. 

## Kjelder

**Denne artikkelen bygger på «[[:en:Nataf|Nataf]]» frå ,  den 12. oktober 2014.* 
*** oppgav desse kjeldene: 
*
*
Gizo i Israel

**Gizo** (hebraisk גִּיזוֹ) er ein jødisk landsby sentralt i Israel. Han ligg i nordvest for Beit Shemesh i Mateh Yehuda regionale kommune. I 2006 hadde han eit folketal på 214.

Busetnaden vart grunnlagd i 1960 av Jewish Agency som ein stad for læraren ved Gizo kommunale skule. Han er kalla opp etter den bibelske byen Gizo (Første Krønikebok 11:34) som låg i nærleiken.

## Kjelder

**Denne artikkelen bygger på «[[:en:Gizo, Israel|Gizo, Israel]]» frå ,  den 12. oktober 2014.*
Motza Illit

**Motza Illit** (hebraisk מוֹצָא עִלִּית, מוצא עילית) er ein landsby i utkanten av Jerusalem i Israel i Mateh Yehuda regionale kommune. I 2006 hadde han eit folketal på 785.

## Historie
I 1929 vart Motza angripen av arabiske naboar, og mange av innbyggjarane vart drepne. Fire år seinare vart ein ny moshav, Motza Ilit, grunnlagd høgare oppe på same åsen. I januar 1934 vart det halde ein innflyttingsfest med tjue jødiske familiar som hadde bygd heimar i Motza Illit med støtte frå Vaad Leumi.

## Kjelder

**Denne artikkelen bygger på «[[:en:Motza Illit|Motza Illit]]» frå ,  den 12. oktober 2014.* 
*** oppgav desse kjeldene:*
Ein Naqquba

**Ein Naqquba** (arabisk عين نقوبا, hebraisk עֵין נַקוּבָּא) er ein arabisk landsby sentralt i Israel. Han ligg vest for Jerusalem i Mateh Yehuda regionale kommune. I 2007 hadde han eit folketal på 2&nbsp;000.

Landsbyen vart grunnlagd i 1962 av flyktningar frå landsbyen Bayt Naqquba, som vart avfolka under den arabisk-israelske krigen i 1948. Landområda til denne landsbyen hadde blitt til Beit Nekofa. Landsbyen var ein del av Ein Rafa fram til 1976, då han vart rekna som ein eigen landsby.

## Kjelder

**Denne artikkelen bygger på «[[:en:Ein Naqquba|Ein Naqquba]]» frå ,  den 12. oktober 2014.*
Ein Rafa

**Ein Rafa** (arabisk عين رافا eller عين رافه; hebraisk עין ראפה) er ein israelsk arabisk landsby 10 km vest for  Jerusalem i Israel. Han ligg ved hovudveg 1 frå Abu Ghosh i Mateh Yehuda regionale kommune. I 2006 hadde han eit folketal på 865.

## Historie
Ein Rafa vart grunnlagd i 1940-åra då familien Barhom flytta dit frå den nærliggande landsbyen Suba. Han vart utvida etter 1948 då fleire familiar forlét Suba og slo seg ned her. Dei fleste innbyggjarane i landsbyen er etterkomarar etter familien Barhom. 

## Sjå òg
* Arabiske stader i Israel

## Kjelder

**Denne artikkelen bygger på «[[:en:Ein Rafa|Ein Rafa]]» frå ,  den 12. oktober 2014.* 
*** oppgav desse kjeldene:*

## Bakgrunnsstoff
*Offisiell nettstad
Neve Shalom–Wahat al-Salam

**Neve Shalom** (hebraisk נְוֵה שָׁלוֹם), òg kalla **Wāħat as-Salām** (arabisk واحة السلام) er ein landsby grunnlagd av israelske jødar og palestinsk-israelske arabarar i eit forsøk på å syne at dei to gruppene kunne leve side om side i fred, i tillegg til å lære bort fredsarbeid. Landsbyen ligg på ein av to åstoppar i Latrun oppom Ayalondalen, midtvegs mellom Tel Aviv og Jerusalem. Han høyrer til Mateh Yehuda regionale kommune og hadde i 2011 eit folketal på 236.

## Historie
Namnet *Neve shalom* er henta frå [ Jesaja 32:18]: «Mitt folk skal bu på ein fredeleg buplass.»

Landsbyen vart skapt av Bruno Hussar. Han var fødd i Egypt av ikkje-praktiserande jødar og konverterte til kristendom medan han studerte i Frankrike. Her var han vitje til antisemittismen i Frankrike under verdskrigen. Han gjekk inn i dominikanarordenen og vart prest i 1950. Han vart send til Jerusalem for å opprette eit senter for jødiske studiar i 1953 og fekk israelsk borgarskap i 1966. I 1970 fekk han takt i førti hektar) jord, klassifisert som ingemannsland i Latrun. Området var audt, utan tre og vatn og dekt med buskar, og hadde ikkje vore dyrka sidan bysantinsk tid. Han fekk fleire utlendingar med seg, men etter to månader var få att, utanom Anne LeMeignon som slo seg ned i ei hytte og vart verande.

Hussar såg for seg eit prosjekt der folk skulle leve saman med gjensidig respekt for kvarandre, samstundes som ein bevarte kulturarva, språket og identiteten sin. Samstundes skulle samfunnet fungere som ein fredsskule der folk frå heile landet skulle lære og lytte til kvarandre.

## Kjelder

**Denne artikkelen bygger på «[[:en:Neve Shalom–Wahat al-Salam|Neve Shalom–Wahat al-Salam]]» frå ,  den 12. oktober 2014.* 
*** oppgav desse kjeldene:*
*
*
*
*
*
*
*
*
*
*
*
*
*
*
*
*

## Bakgrunnsstoff
*Heimeside
*School for Peace
Deir Rafat

**Deir Rafat** (arabisk دير رفات, hebraisk דיר ראפאת) er eit katolsk kloster og tidlegare palestinsk-arabisk landsby sentralt i Israel, 26 kilometer vest for Jerusalem. Han ligg i nordvest for Beit Shemesh i Mateh Yehuda regionale kommune. I 2011 hadde han eit folketal på 66.

Klosteret vart grunnlagd i 1927 av den latinske patriarken Luigi Barlassina.

## Galleri

Fil:PC160142.JPG|Klosteret
Fil:Deir Rafat doors.jpg|Dørene med «Ave Maria» på mange språk
Fil:PC160010.JPG|Inne i klosteret
Fil:PC160001.JPG|Bønebok


## Kjelder

**Denne artikkelen bygger på «[[:en:Deir Rafat|Deir Rafat]]» frå ,  den 12. oktober 2014.* 
*** oppgav desse kjeldene:*
Ein Kerem jordbruksskule

**Ein Kerem jordbruksskule** (hebraisk בית הספר החקלאי עין כרם, *Beit HaSefer HaHakla'i Ein Kerem*), òg kalla **Ein Kerem miljøskule** (hebraisk בית הספר הקהילתי סביבתי עין כרם, *Beit HaSefer HaKehilati Svivati Ein Kerem*) er ein skule og ein landsby sentralt i Israel. Han ligg nær Ein Kerem i Mateh Yehuda regionale kommune. I 2006 hadde han eit folketal på 158.

Landsbyen vart grunnlagd etter grunnlegginga av ein opplæringsgard av Rachel Yanait Ben-Zvi (kona til president Yitzhak Ben-Zvi) i 1952.

## Kjelder

**Denne artikkelen bygger på «[[:en:Ein Kerem Agricultural School|Ein Kerem Agricultural School]]» frå ,  den 12. oktober 2014.*  
 

## Bakgrunnsstoff
*Nettstad
Givat Shemesh

**Givat Shemesh** (hebraisk גִּבְעַת שֶׁמֶשׁ) er ein landsby og rusbehandlingssenter sentralt i Israel. Han ligg nær Beit Shemesh oppom Tzora kibbutz og vert driven av organisasjonen Retorno. Han høyrer til Mateh Yehuda regionale kommune. I 2011 hadde han eit folketal på 59.

Landsbyen vart grunnlagd i 1954 på landområde som tidlegare høyrte til den arabiske landsbyen Dayr Rafat, like vest for landsbyen. Dette området vart fråflytta som ein krigssone i 1948 under den arabisk-israelske krigen i 1948 og seinare bygd opp av israelarar. 

Behandingssenteret vart opna i 1989 i Mexico av rabbi Eitan Eckstein, og seinare opna i Israel. Retorno er eit jødisk senter med element av jødedom i og rundt terapiprogrammet.

## Kjelder

**Denne artikkelen bygger på «[[:en:Givat Shemesh|Givat Shemesh]]» frå ,  den 12. oktober 2014.* 
*** oppgav desse kjeldene:*
Kfar Zoharim

**Kfar Zoharim** (hebraisk כְּפַר זָהֳרִים), offisielt **Ramot Yehuda-Zoharim** (hebraisk רמות יהודה-זוהרים), er ein landsby og eit rusbehandlingssenter i Israel. Han høyrer til Mateh Yehuda regionale kommune. 

Landsbyen vart grunnlagd i 1993 av innbyggjarar frå Jerusalem, som var tidlegare medlemmar av Svart panter. Han vart kalla opp etter songaren Zohar Argov, ein songar som hadde lidd av dopmisbruk. I dag behandlar senteret kring 80 misbrukarar. 

## Kjelder

**Denne artikkelen bygger på «[[:en:Kfar Zoharim|Kfar Zoharim]]» frå ,  den 12. oktober 2014.*  


## Bakgrunnsstoff
*
Kiryat Ye'arim ungdomslandsby

**Kiryat Ye'arim ungdomslandsby** (hebraisk כפר הנוער קריית יערים, *Kfar HaNoar Kiryat Ye'arim*) er ein ungdomslandsby sentralt i Israel. Han ligg nær Kiryat Ye'arim nord for Abu Ghosh i Mateh Yehuda regionale kommune. I 2006 hadde han eit folketal på 242.

Landsbyen vart grunnlagd i 1952 med donasjonar frå sveitsiske jødar. Yisrael Katz]], seinare israelsk minister, styrte landsbyen mellom 1954 og 1959.

## Kjelder

**Denne artikkelen bygger på «[[:en:Kiryat Ye'arim Youth Village|Kiryat Ye'arim Youth Village]]» frå ,  den 12. oktober 2014.*
Yedida

**Yedida** (hebraisk יְדִידָה) er eit spesialutdanningsinstitutt og ein landsby sentralt i Israel. Han ligg mellom Abu Ghosh og Ma'ale HaHamisha i Mateh Yehuda regionale kommune. I 2006 hadde han eit folketal på 162.

Landsbyen vart grunnlagd i 1964 og vart kalla opp etter Jedidah, mor til Josiah. Han består av ein kostskule for folk mellom 17 og 50 år. 

## Kjelder

**Denne artikkelen bygger på «[[:en:Yedida|Yedida]]» frå ,  den 12. oktober 2014.*
Srigim

**Srigim** (hebraisk שריגים), òg kalla **Li On** (hebraisk לִי אוֹן), er eit felleskap sentralt i Israel. Det ligg i sør for Beit Shemesh i Mateh Yehuda regionale kommune. I 2007 var folketalet 1&nbsp;100. Han grensar til British Park-skogen og den bibelske Elahdalen der David kjempa mot Goliat.

Landsbyen vart grunnlagd i 1960 av innbyggjarar i moshavim i regionen og det var planar om at han skulle bli eit regionssenter. Han er kalla opp etter ein type vindruer, som er vanlege i området. I 1996 vart Srigim utvida med 200 familiar, som prøvde å gjere han til ein økologisk landsby.

## Kjelder

**Denne artikkelen bygger på «[[:en:Srigim|Srigim]]» frå ,  den 12. oktober 2014.* 
*** oppgav desse kjeldene:*

## Bakgrunnsstoff
*Offisiell nettstad 
*Srigim vingard 
*Srigim bryggeri
Fellesbusetnad i Israel

Ein **fellesbusetnad** (hebraisk יישוב קהילתי, *Yishuv Kehilati*) er ein type by i Israel. Medan kven som helst kan kjøpe ein eigedom i ein vanleg by, kan innbyggjarane i ein *fellesbusetnad*, som er organisert i eit samvirkelag, legge ned veto mot sal av eit hus eller eit føretak til ein kjøpar dei ikkje ynskjer. 

Med denne utvelgingsprosessen, kan innbyggjarane i fellesbusetnaden dele ein særskild ideologi, religiøs retning eller levestil, som dei berre ønsker å dele med folk som tenkjer på same vis. Til dømes kan familieretta fellesbusetnader som ønsker å unngå at det skal bli for mange pensjonistar i busetnaden, berre akseptere unge par som nye innbyggjarar. 

I 2013 hadde Israel 118 busetnader med eit totalet innbyggjartal på kring 84&nbsp;800.

## Kjelder

**Denne artikkelen bygger på «[[:en:Community settlement (Israel)|Community settlement (Israel)]]» frå ,  den 12. oktober 2014.*
Johannes Steen si første regjering

**Johannes Steen si første regjering** var ei Venstreregjering som tiltredde 6. mars 1891. Regjeringa tok over etter Emil Stang si første regjering.

Regjeringa søkte først om avskjed 29. juni 1892, men fortsette etter samrøystes oppmoding frå Stortinget. Regjeringa søkte på ny om avskjed i april 1893, og fråtredde 2. mai 1893. Ho vart etterfylgd av Emil Stang si andre regjering.

## Kjelder

**Denne artikkelen bygger på «[[:nb:Johannes Steens første regjering|Johannes Steens første regjering]]» frå , den 12. oktober 2014 [https://no.wikipedia.org/w/index.php?title=Johannes_Steens_f%C3%B8rste_regjering&oldid=13125717 revisjon 13125717]*
*